CELEX: 62017CA0176
Language: hr
Date: 2018-09-13 00:00:00
Title: Predmet C-176/17: Presuda Suda (drugo vijeće) od 13. rujna 2018. (zahtjev za prethodnu odluku koji je uputio Sąd Rejonowy w Siemianowicach Śląskich – Poljska) – Profi Credit Polska S.A. w Bielsku Białej protiv Mariusza Wawrzoseka (Zahtjev za prethodnu odluku — Zaštita potrošača — Direktiva 93/13/EZ — Nepoštene odredbe u potrošačkim ugovorima — Direktiva 2008/48/EZ — Postupak izdavanja platnog naloga na temelju mjenice kojom se osiguravaju obveze koje proizlaze iz ugovora o potrošačkom kreditu)

12.11.2018   
            
            
               HR
            
            
               Službeni list Europske unije
            
            
               C 408/20
            
         
      Presuda Suda (drugo vijeće) od 13. rujna 2018. (zahtjev za prethodnu odluku koji je uputio Sąd Rejonowy w Siemianowicach Śląskich – Poljska) – Profi Credit Polska S.A. w Bielsku Białej protiv Mariusza Wawrzoseka
      (Predmet C-176/17) (1)
      
      ((Zahtjev za prethodnu odluku - Zaštita potrošača - Direktiva 93/13/EZ - Nepoštene odredbe u potrošačkim ugovorima - Direktiva 2008/48/EZ - Postupak izdavanja platnog naloga na temelju mjenice kojom se osiguravaju obveze koje proizlaze iz ugovora o potrošačkom kreditu))
      (2018/C 408/24)
      Jezik postupka: poljski
      
         Sud koji je uputio zahtjev
      
      Sąd Rejonowy w Siemianowicach Śląskich
      
         Stranke glavnog postupka
      
      
         Tužitelj: Profi Credit Polska S.A. w Bielsku Białej
      
         Tuženik: Mariusz Wawrzosek
      
         Izreka
      
      Članak 7. stavak 1. Direktive Vijeća 93/13/EEZ od 5. travnja 1993. o nepoštenim odredbama u potrošačkim ugovorima treba tumačiti na način da mu se protivi nacionalni propis poput onoga u kojemu je riječ u glavnom postupku koji omogućuje donošenje rješenja o izdavanju platnog naloga na temelju formalno valjane mjenice kojom se osigurava potraživanje koje proizlazi iz ugovora o potrošačkom kreditu kada sud kojemu je podnesen zahtjev za izdavanje platnog naloga nema ovlast ispitivati eventualnu nepoštenost odredbi tog ugovora jer pravila za izvršenje prava na podnošenje prigovora protiv takvog rješenja ne omogućuju osiguranje poštovanja prava koja potrošač ima na temelju te direktive.
      
         (1)  SL C 300, 11. 9. 2017.